Rikunarita-ORG/Wikinium huggingface dataset:
# Gafez

Os **gafezgavez**, [ ], son un sinyal de puntuación dople que se coloca embolicando un texto numerico, alfanumerico u sinyals de puntuación. Tienen una función aclaratoria. Tamién se fan servir ta indicar la pronuncia (fonetica) d'as palabras, per cuentra d'as barretas dreitas, que sinyalan fonemas.

En a Wikipedia indican vinclos, ya sía internos, externos, interwikis u categorías.

## Notas

## Referencias

| Sinyals de puntuación en aragonés |
| --- |
| Barreta dreita | Barreta invertida | Cometas | Coma | Dos puntos | Gafez | Guión curto | Guión largo | Parentesi | Punto | Punto y coma | Puntos suspensivos | Sinyal d'exclamación | Sinyal d'interrogación |
# Wikipedia

| Wikipedia |
| --- |
|  |
|  Portalada de Biquipedia, a versión en aragonés de Wikipedia |
| **Información cheneral** |
| URL | www.wikipedia.org |
| Eslogan | *A enciclopedia libre* |
| Comercial | No |
| Tipo de pachina | Enciclopedia |
| Rechistro | Opcional |
| Idioma | Multilingüe |
| Propietario | Wikimedia |
| Creyador | Jimmy Wales, Larry Sanger |

**Wikipedia** ye una enciclopedia de conteniu libre basada en a tecnolochía wiki, que permite a edición d'os suyos contenius por cualsiquier usuario dende un navegador web. L'adchectivo *libre* se refiere tanto a lo suyo emplego como a la suya edición. Wikipedia ye multilingüe y ye desarrollada en forma colaborativa por decenas de mils de voluntarios arredol d'o mundo y en os suyos respectives idiomas. Wikipedia ye mantenida y administrada por a fundación sin fins de lucro Wikimedia.

Wikipedia prencipió como un prochecto en anglés o 15 de chinero de 2001. Dimpués prencipioron a surtir prochectos paralels en atros idiomas. En chinero de 2008, Wikipedia contiene en a suya versión en anglés mas de dos millons d'articlos enciclopedicos y mas de 9.500.000 d'articlos en atros idiomas.

A Wikipedia en aragonés existe dende o 21 de chulio de 2004 y tien actualment 76 527 articlos.

## Vinclos externos

* Se veigan as imáchens de Commons sobre **Biquipedia**.
# Wiki

A Biquipedia ye un eixemplo d'una pachina web wiki.
Un **wiki** u una **wiki** (d'o hawaiano *wiki wiki*, «rapido») ye un puesto web colaborativo que puet estar editau por diferents usuarios (por eixemplo a Wikipedia). Os usuarios d'una wiki pueden creyar, editar, borrar u cambiar o conteniu d'una pachina web, de manera interactiva, fácil y rapida; ditas facilidaz fan d'a wiki una ferramienta efectiva ta la escritura colaborativa.

A tecnolochía wiki permite que pachinas web alochadas en un servidor publico sigan escritas de forma colaborativa a traviés d'un navegador, emplegando una notación simpla ta dar formato, creyar enlaces, etcetera, conservando un historial de cambios que permite recuperar fácilment cualsiquier estau anterior d'a pachina. Cuan belún edita una pachina wiki, os suyos cambios amaneixen acto contino en a web, sin pasar por garra mena de revisión previa.

## Referencias